Diari Oficial de la Generalitat Valenciana


Sumari del DOGV 4747, del 06-05-2004 (2004/4175)

Informació pública del projecte de modificació puntual del PGOU de València, requalificació d'enclavament industrial als carrers de Plàtans, Agullent, Poeta Serrano Clavero, a districte de Benicalap.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4747

Data del DOGV
:   06-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/4175


Organisme emissor
:   Ajuntament de València

Tipus de document
:   Anunci

Informació pública del projecte de modificació puntual del PGOU de València, requalificació d'enclavament industrial als carrers de Plàtans, Agullent, Poeta Serrano Clavero, a districte de Benicalap. [2004/M4175]
  
L'Ajuntament en Ple, en sessió celebrada el 26 de març de 2003, va adoptar el següent acord:
  
«Vist el projecte de modificació puntual del Pla General de València amb l'obecte de la requalificació d'enclavament industrial a residencial als carrers de Plàtans, Agullent i Poeta Serrano Clavero al districte de Benicalap; en virtut del que disposen els articles 38.2, 57 i altres preceptes concordants de la Llei 6/1994, Reguladora de l'Activitat Urbanística, l'Acord de l'Ajuntament en Ple, de data 31 de maig de 2002, en matèria de mesures de foment per a impulsar la promoció d'habitatges de protecció pública i l'article 123 de la Llei 57/2003, de Modernització del Govern Local; vists els informes del Servici de Gestió Urbanística i del Servici de Planejament; i, amb el dictamen previ de la Comissió Informativa d'Habitatge, Grans Projectes i Urbanisme, s'acorda:
  
Primer
  
Sotmetre a informació pública, pel termini d'un mes, amb l'efecte suspensiu de llicències de l'article 57 de la Llei 6/1994, Reguladora de l'Activitat Urbanística i altres preceptes concordants, el projecte de modificació puntual del Pla General de València amb l'objecte de la requalificació d'enclavament industrial a residencial als carrers de Plàtans, Agullent i Poeta Serrano Clavero al districte de Benicalap, mitjançant els corresponents anuncis en el Diari Oficial de la Generalitat Valenciana i en un diari no oficial d'àmplia difusió de la localitat.
  
Segon
  
Amb anterioritat a l'aprovació provisional del projecte, la societat Negoc SL haurà d'acreditar l'ingrés de la quantitat de 381.908,01 euros o la presentació del corresponent aval, equivalents a la compensació en metàl·lic de la necessària cessió de sòl dotacional, d'acord amb el que disposa el número 4.2 de l'apartat quart de l'Acord plenari de 31 de maig de 2002 (DOGV del 20 d'agost de 2002).
  
Tercer
  
Es compromet, així mateix, a la cessió de superfície de 765,14 m² (vial de servici inclòs) en el mateix àmbit i comptabilitzable com a sòl dotacional jardí, com a complement a la compensació necessària establida en el número 4.2 de l'apartat quart de l'Acord plenari, de 31 de maig de 2002, i a la compensació de l'increment d'edificabilitat, d'acord amb el que disposa l'article 55.3 de la Llei Reguladora de l'Activitat Urbanística, que comporta l'aprovació del present projecte mitjançant la cessió de local en planta baixa amb destinació a ús dotacional públic de 592 m² construïbles.»
  
I d'acord amb l'establit en l'article 38.2.A) de la Llei 6/1994, Reguladora de l'Activitat Urbanística, s'obri el període d'informació pública per a la presentació d'al·legacions, durant el termini d'un mes, a comptar des del dia següent al de la publicació del present acord en els diaris corresponents; l'expedient estarà a disposició del públic a les dependències del nou Ajuntament, avinguda d'Aragó, planta baixa, Oficina d'Informació, de 09.00 a 13.00 hores.